Plejecenter Gammelholm Gammelby, den 4/7-20

Eksempel 1B

Senior Alle 44

9999 Gammelby

Att. Afdelingsleder Amir Abboud

*Ansøgning til stillingen som social- og sundhedshjælper*

# Erfaren social- og sundhedshjælper med kreative idéer

Jeg søger jobbet, fordi I ønsker en smilende, omsorgsfuld og kreativ kollega, hvis hjerte banker for ældre mennesker. Sådan en er jeg 😊

Efter en snak med teamleder Brian Andersen fornemmer jeg også, at vi deler mange af de samme værdier, når det gælder arbejdet med de ældre. Det, jeg lægger særligt mærke til, er jeres fokus på samvær og fællesskab i kombination med kreative aktiviteter, som kan være med til øge livskvaliteten for beboerne.

Jeg har mere end 30 års erfaring indenfor faget. Min erfaring gør mig både til en god kollega og en god social- og sundhedshjælper.

**I forhold til stillingen kan jeg tilbyde:**

* høj faglighed, blandt andet med erfaring indenfor rehabilitering
* masser af kreative ideer og erfaring med at arrangere og udføre aktiviteter for og med de ældre
* en SSH’er, som har hjertet med og er god til at lytte og finde det positive i mennesker
* stor erfaring med at samarbejde med frivillige og pårørende.

**I vil desuden få en kollega, som er:**

* pligtopfyldende og gerne giver en ekstra hånd, når der er brug for det
* smilende og imødekommende, og som bidrager til et godt arbejdsmiljø
* fleksibel og omstillingsparat, hvilket betyder, at jeg også er åben overfor nye tiltag og opgaver.

Jeg er sikker på, jeg vil passe rigtig godt som medarbejder hos jer på Gammelholm. Så jeg håber, at I vil se mig til en samtale, hvor vi kan drøfte mulighederne for et godt og givende samarbejde.

Med venlig hilsen

Pia Petersen